У периоду од 1992. до 1995. године, у Котор Варошу је бљеснуо рат. На подручју општине Котор Варош, на почетку рата, било је 1.500 наоружаних Хрвата и Муслимана, са друге стране је било око 400 наоружаних Срба. У априлу 1992. године ухваћен је муслиманско-хрватски план о заузимању Котор Вароша. План је обухватао напад на сва српска села и на сам град, другог дана Бајрама. Међутим њихов циљ је осујећен уласком снага Територијалне одбране, Центра за обуку у Масловарама и снага Специјалне полиције из Бање Луке на челу са Которварошаном Стојаном Жупљанином (родом из Масловара), у град и сва српска села. На подручју општине рат је трајао до новембра 1992. године када је пало и последње упориште хрватско-муслиманске коалиције, село Вечићи. Команданти ове коалиције у Котор Варошу били су Стипо Марић-Спржо и Рамо Зехер, који су убијени. Вечићки и остали борци противничких снага су починили злочине над српским становништвом и српском војском. Познати су масакр у Сердарима, сачекуша на Вигошти, масакри у Рујевици итд.